बोर्ड ने गेस्ट टीचर्स को बनाया केंद्र अधीक्षक, हसला ने जताया एतराज
जींद | हरियाणास्कूल लेक्चरर एसोसिएशन (हसला) ने हरियाणा विद्यालय शिक्षा बोर्ड की वार्षिक परीक्षा मार्च 2017 में बोर्ड द्वारा नियुक्त परीक्षा अमले में अनेकों अनियमितताएं हैं जो तो तर्कसंगत हैं ही व्यवहारिक।
जिला प्रधान राजबीर रेढू ने बताया कि 10वीं 12वीं की परीक्षा मंगलवार से शुरू हो रही हैं। परीक्षा अमले में बोर्ड द्वारा नए प्रयोग में अनेक खामियां हैं। बोर्ड द्वारा केंद्र अधीक्षक की नियुक्ति में अनेकों अतिथि अध्यापकों को लगाया गया है जो कि व्यवहारिक नहीं है। बोर्ड परीक्षा के साथ साथ 11वीं कक्षा की परीक्षाएं सुबह आठ से 10.30 बजे तक की जानी हैं। जिस स्कूल में बोर्ड परीक्षा का केंद्र बनाया गया है ड्यूटी स्टाफ उसी स्कूल का होगा। यदि उस स्कूल के बच्चे उस केंद्र में नहीं हैं। मुखिया द्वारा आदेश है कि सुबह आठ बजे से पांच बजे तक स्कूल में 11वीं तथा बोर्ड परीक्षा में ड्यूटी देंगे। सात घंटे लगातार ड्यूटी व्यवहारिक नहीं है। बोर्ड द्वारा जो केंद्र अधीक्षक लगाए गए हैं उनमें वरिष्ठ का ध्यान नहीं रखा गया। मैट्रिक के केंद्र अधीक्षक मास्टर लगाए गए हैं तथा पर्यवेक्षक प्राध्यापक को लगाया गया है जो न्यायसंगत नहीं है। बोर्ड द्वारा यदि इन अनियमितताओं को दूर नहीं किया गया तो संगठन राज्यस्तरीय आंदोलन करेगा और बोर्ड की उत्तरपुस्तिकाओं के मूल्यांकन का बहिष्कार करेगा।
hin_Deva hin_Deva hin_Deva